da da it da de da de da da de en da da da da da en da da da da da da en da da pl da da da da es da en da fr en en da en ja de en en da en da fr en en en en da da da da da en en da da
Artikel for Sweco d.1. maj 2018 – “SWECO OG DIKON: ET FREMSYNET SAMARBEJDE” – MS KOMMUNIKATION
mail@ms-kommunikation.dk · May 01, 2018 · Artikel · 0 comments
”Det er en del af vores DNA at være fremsynet og at kunne håndtere problemstillinger, inden de bliver til problemer. Derfor giver det absolut mening for os at benytte DiKon’s publikationer og digitale værktøjer på vores projekter.” Sådan lyder udtalelse fra Jacob Güldner, der er BIM og IKT-Chef hos Sweco.
Hos Sweco, der er Europas største virksomhed inden for arkitekt- og ingeniørrådgivning, er det blevet en fast integreret del af projekterne at bruge DiKon’s leverancespecifikation, som et godt udgangspunkt for projektstyringen.
Brugen af DiKon’s værktøj giver ifølge Jacob Güldner langt bedre mulighed for en fremsynet koordineringen mellem aktørerne og italesættelse af de udfordringer, der potentielt kunne opstå.
”Når man starter et projekt, kan det være svært at se alle faser på forhånd, og der kan altid snige sig ændringer ind. Derfor bruger vi leverancespecifikationen til at kortlægge projektet for bedre at kunne forudse udfordringer, eksempelvis to, tre måneder fremme i projektet”.
– Jacob Güldner, Sweco.
Senest har leverancespecifikationen spillet en vigtig rolle i byggeriet af Generationernes Hus på Aarhus Havn. Sweco har netop afleveret hovedprojekt på det store byggeri, der skal samle generationerne på tværs i form af børnehaver, plejehjem, beboelse og erhverv.
(Illustration af Generationernes Hus på Aarhus Havn. Byggeriet forventes at stå endeligt færdigt i 2020)
Dikon’s leverancespecifikation blev i forbindelse med Generationernes Hus, såvel som med mange andre projekter, formet af Sweco til at passe til det enkelte projekt. Man valgte altså at skræddersy værktøjet og dermed gøre leverancespecifikationen projektspecifik.
Ifølge Jacob Güldner delte Sweco leverancerne op i forhold til de forskellige lokationer, som Generationernes Hus skulle bygges efter.
”Når man får skåret det helt ind til benet, så er leverancespecifikationen faktisk et ret simpelt værktøj, der giver projektledelsen langt bedre redskaber til at kunne gå i dialog med vores samarbejdspartnere om fælles deadlines og leverancer”.
– Jacob Güldner, Sweco.
For Sweco og Jacob Güldner er det især dialogen om de enkelte leverancer på tværs af fagene, som er vigtig for et projekt. Her har DiKon’s værktøj vist sig at være brugbart til at skabe tværfaglig forståelse.
”For os hjælper leverancespecifikationen os til tydeligt at signalere, hvad det er, vi har brug for af informationer, fra eksempelvis arkitekterne, så vi kan holde en god fremdrift i projektet. Værktøjet giver os simpelthen et rigtigt godt udgangspunkt for at samarbejde”.
For også at sikre en intern tværfaglig forståelse for brugen af værktøjet er leverancespecifikationen blevet omdrejningspunkt for tilbagevendende informationsmøder på tværs af alle Sweco kontorer, hvor projektlederne deler ud af deres erfaringer med brugen heraf.
Sweco (tidl. Grontmij og Carl Bro) har været en del af DiKon – Digital Konvergens siden 2003.
For yderligere information om DiKon – Digital Konvergens se vores hjemmeside på www.dikon.info eller besøg vores LinkedIn profil her.
DiKon’s udgivelser er tilgængelige for alle og kan frit downloades, så længe det nævnes, at disse er udviklet af DiKon – Digital Konvergens. Gå til udgivelser her.
Facebook   Pinterest   Twitter   Google+
Artikel for 3dbyggeri d.25 juli 2020 – “BYGHERREN SKAL VÆK FRA UDPRINTEDE TEGNINGER OG RØDE TUSCHER”
July 25, 2020 · 0 comments
Mængden af informationer, der knytter sig til byggerier og
Artikel: “Molio tager DiKon’s bygningsdelsspecifikationer til sig”
June 07, 2018 · 0 comments
Artikel i medlemsbladet Plenum – “TeknologiPagten støtter IoT projekt” – udgivet i marts 2020
March 01, 2020 · 0 comments
TeknologiPagten støtter IoT projekt    Projektet “IoT i
Sorry, te comment form is closed at this time.
Artikel for 3dbyggeri & VELFAC d.10.03.2021 – “HVAD KRÆVER DET AT VÆRE MATERIALEPRODUCENT I EN DIGITAL BYGGEBRANCHE?
Artikel for 3dbyggeri d.11022021 – “ET MENINGSFULDT DATAGRUNDLAG I BYGGEBRANCHEN ER HELT AFGØRENDE!”
Artikel for DiKon d.26.01.21 – “BIM Infra & DiKon Anlæg indgår nu samarbejde om nye anlægsstandarder i 2021”
Artikel i MOLIOs Nyhedsbrev d.18.01.21 – “5 forslag, der kan underbygge en vellykket overlevering”
Artikel for DiKon d.16.12.2020 “Året der gik & DiKon anno 2021”
Copyright © 2014 Soho WordPress Theme. All Rights Reserved.